বি টি এ ডিৰ পৰা অবড়ো গাওঁসমূহ কৰ্তন কৰিবলৈ দীৰ্ঘদিনৰ পৰা অবড়ো সুৰক্ষা সমিতিয়ে দাবী জনাই আহিছে। এই লৈ সংগঠনটোৱে চৰকাৰক কেইবাবাৰো সকীয়াই অহাৰ লগতে বিভিন্ন প্ৰতিবাদী কাৰ্য্যসূচী লৈ আহিছে। তৎসত্ত্বেও চৰকাৰে কোনো স্থিতি স্পষ্ট কৰা নাই। এই অভিযোগ অবড়ো সুৰক্ষা সমিতিৰ।
সংগঠনটোৰ মতে বি টি এ ডিত প্ৰায় ২২ লাখ অবড়ো লোক আছে আৰু বি টি এ ডিৰ বাবে এই সকলৰ অধিকাৰ খৰ্ব হৈছে। এই পৰিপ্ৰেক্ষিতত বি টি এ ডিৰ পৰা অবড়ো গাওঁসমূহ অতি শীঘ্ৰে কৰ্তন কৰা আৰু লগতে বি টি চিত পঞ্চায়ত নিৰ্বাচন অনুষ্ঠিত কৰা, অসম বিভাজনৰ ষড়যন্ত্ৰ বন্ধ কৰাৰ দাবীত অহা ৮ ফেব্ৰুৱাৰিত সংগঠনটোৱে ২৪ ঘণ্টীয়া অসম বন্ধৰ আহ্বান জনাইছে।
অবড়ো সুৰক্ষা সমিতিৰ সম্পাদক যোগেশ্বৰ কলিতাৰ দ্বাৰা স্বাক্ষৰিত এক বিজ্ঞপ্তিযোগে এই দাবীবোৰ উত্থাপন কৰাৰ লগতে বন্ধৰ আহ্বান জনোৱা হৈছে।
উল্লেখযোগ্য যে ২০০৩ চনত কেন্দ্ৰত থকা বিজেপি চৰকাৰে বি টি চি (বড়োলেণ্ড টেৰিটৰিয়েল কাউন্সিল) গঠন কৰিছিল, যাৰ অধীনত অসমৰ কোকৰাঝাৰ, ওদালগুৰি, বাকসা আৰু চিৰাং জিলাৰে গঠিত বি টি এ ডি (Bodoland Territorial Area Districts) এলেকা শাসিত হোৱাৰ বাট মুকলি হৈছিল।
অবড়ো সুৰক্ষা সমিতিয়ে দাবী কৰি আহিছে যে বি টি এ ডি গঠনৰ সময়ত অঞ্চলটোত থকা লাখ লাখ অবড়ো লোকৰ স্বাৰ্থৰ বিষয়টো উপেক্ষা কৰা হৈছিল।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
